H, FOTO: CROPIX

Ministar uprave Arsen Bauk nije u četvrtak želio se očitovati je li predsjednica Republike Kolinda Grabar-Kitarović "marioneta HDZ-a" kako to smatra SDP, rekavši da se želi suzdržati od "te vrste stilskih figura", ali smatra kako bi se tim slučajem "barem na razini dojma" trebalo baviti Povjerenstvo za odlučivanje o sukobu interesa."Što se tiče odluke predsjednice Grabar-Kitarović da novac koji joj je preostao iz kampanje vrati HDZ-u, to nije sporno i nikome ne bi trebalo biti sporno, i da je ostalo na tome sve bi bilo u redu", kazao je Bauk novinarima prije sjednice Vlade.No, problematičnom smatra činjenicu da se Grabar-Kitarović, nakon što je izašla iz stranke, s HDZ-om dogovara o tome kako će se ti novci potrošiti."Posebno kada govori o motivima zašto je odlučila novac vratiti stranci i pri tom ne platiti porez je nešto čime bi barem na razini dojma se trebalo baviti Povjerenstvo za odlučivanje o sukobu interesa, jer se i za mnoge niže pozicionirane dužnosnike - poput načelnika i zamjenika načelnika i najmanjih općina, postupalo i u puno manje zvučnim slučajevima", rekao je Bauk.Drži kako u tom slučaju nije potrebna bilo kakva sankcija, ali trebalo bi vidjeti je li sve bilo po načelima djelovanja koje taj zakon propisuje.Bauk je pritom podsjetio kako se zalagao da se stranke više financiraju iz javnih izvora, a manje ovise o privatnim donacijama.Grabar-Kitarović i HDZ odlučili su 1,17 milijuna kuna, koliko je predsjednica Republike dobila kao pobjednička kandidatkinja na izborima, uplatiti u humanitarne svrhe, ali uz izbjegavanje plaćanja poreza, što je izazvalo kritike SDP-a.